google/wiki40b huggingface dataset:
Florø barneskole

Florø barneskole er eit fengsel for slaver!!🥵( LA STÅ )

Historie

Florø barneskole er et av monumentalbyggene i Florø, og ble reist i de vanskelige 1930-årene da den kostet omtrent en halv million kroner. Dette var et stort løft for den vesle fattige byen den gangen.
Den gamle skolen ble rammet av brann i 1918, og i 16 år ble det arbeidet med å finne ny skoletomt og med å finansiere det nye skolebygget. I mellomtiden gikk barna på skole i midlertidige lokaler. Blant disse var tingstua, bedehuset, losjelokalet Breidablikk og rådhuset.
Den nye skolen var et stasbygg da den stod ferdig i 1934. Skolen var bygd i vinkel, og i 1956-59 ble den påbygd både vestover og sørover og fikk da den formen den har i dag. Navnet på skolen var Florø folkeskole frem til 1980-tallet, da navnet ble endret til det nåværende Florø barneskole. Nå er det over 560 elever på Florø Barneskole.
Your Song

Komposisjon og inspirasjon

«Your Song» er en myk blanding av to ulike stiler: folk og jazz: «I hope you don't mind/I hope you don't mind/I hope you don't mind/That I put in words/How wonderful life is when you're in the world».
Det instrumentale fokus ligger på Johns Leon Russell-inspirerte pianospill sammen med akustisk gitar, Paul Buckmasters strykearrangement og shufflespillende rytmeseksjon.
Teksten uttrykker de romantiske tankene til en uskyldig. Taupin kommer med en enkel kjærlighetssangtekst i begynnelsen: «It's a little bit funny this feeling inside/I'm not one of those who can easily hide/I don't have much money but boy if I did/I'd buy a big house where we both coud live».
Til tider snubler den selvmisbilligende fortelleren for å få ut sine følelser, som til tross for å være en melodramtisk innretning blir kalt «effektivt og søtt» av Allmusic.: «So excuse me forgetting but these things I do/You see I've forgotten if they're green or they're blue/Anyway the thing is what I really mean/Yours are the sweetest eyes I've ever seen/And you can tell everybody this is your song/It may be quite simple but now it's done».
Sangen var en del av et forråd med sanger som John og Taupin skrev i 1969, da de bodde sammen. John plasserer komponeringen av sangen til 27. oktober 1969. Antageligvis tok det ham ti minutter. Taupin skrev teksten tidligere samme dag under frokosten.
John kaller sangen for én av sine favoritter og fremfører den på flere av sine konserter. I et intervju kommenterte han at «[han] ikke tror at [han har] skrevet en så god kjærlighetssang siden».
«Your Song» selv tjente som inspirasjon for sangen «We All Fall in Love Sometimes» på Johns album Captain Fantastic and the Brown Dirt Cowboy fra 1975.

Mottakelse

«Your Song» ble rost av kritikerne da den ble utgitt og i de påfølgende årene. Allmusic har hevdet at det er en «nesten-perfekt sang». John Lennon (forhenværende medlem av The Beatles) hevdet at sangen var «det eneste nye som hendte siden vi hendte». Rolling Stone kalte den en «vakker Mc Cartneyesque ballade».
Rolling Stone rangerte den som nummer 136 på sin liste over The 500 Greatest Songs of All Time i 2004.

Norsk versjon

Finn Kalvik har skrevet en norsk tekst. På norsk bærer den tittelen «Sangen til deg». Sangen ble utgitt av Kalvik på LP-platen Fyll mine seil (Polydor 2382 077) i 1976.
Kenyansk mesterskap i terrengløp 2018

Kenyansk mesterskap i terrengløp 2018 ble arrangert 10. februar 2018, i Nairobi i Kenya.
Vespinitocris

Utseende

Middelsstore, slanke og langbeinte, rødbrune trebukker. Artene er noe vepselignende. Prnotum har runde knøler på sidene, dekkvingene er lange, smale og noe innsnevrede i midten (timeglass-formede), muligens som en imitasjon av "vepsetaljen" hos vepser. Bakbeina er lange og tynne.

Levevis

Larvene lever vanligvis i stammene på storvokste urter.

Utbredelse

Slekten er utbredt i Vest- og Sentral-Afrika.
Tripping the Live Fantastic

Sporliste

Alle sangene er skrevet av Paul McCartney, unntatt hvor annet er notert
Lakrismjeltfrøvikler

Utseende

En liten (vingespenn 9-12 millimeter), mørkbrun vikler. Forvingen har en kremgul flekk med brun midtstripe ved bakkanten, ved framkanten ca. åtte hvite flekker, dessuten et smalt, krumt, mørkt metallisk (blyfarget) tverrbånd i den ytre delen. Bakvingen er mørkbrun.

Levevis

Larvene utvikler seg i belgene på lakrismjelt (Astragalus glycyphyllos).
De voksne viklerne flyr fra mai til juli.

Utbredelse

Arten er utbredt i Mellom- og Nord-Europa fra Italia i sør til Uppland i Sverige i nord, dessuten i Kaukasus og det nordlige Asia.
I Norge er den funnet på noen lokaliteter på det sørlige Østlandet vestover til Arendal. Den blir vurdert som sårbar (VU) på den norske rødlisten fra 2010.
Det pavelige råd for familien

Det pavelige råd for familien er en del av Den romerske kurie, som er Den katolske kirkes sentrale administrasjon. Dets president er kardinal Ennio Antonelli, som ble utnevnt i juni 2008. Presidentkomitéen består av 14 kardinaler, 14 erkebiskoper og biskoper og 20 gifte par fra forskjllige land. I tillegg er det 39 konsultorer og 7 i kontorstaben.
Rådet ble opprettet i 1981 i pave Johannes Paul IIs motu proprio Familia a Deo Instituto («Familien ble innstiftet av Gud»). Det erstattet Komitéen for familien, som ble opprettet av Paul VI i 1973. Rådets ansvar er å fremme den pastorale omsorg for familien, som etter katolsk tradisjon regnes som samfunnets grunnleggende enhet. På denne måte søker man å hjelpe kristne familier til å oppfylle sine oppdragende og apostoliske plikter. Innenfor dette ligger temaer som teologi og katekese for familien, åndelighet innenfor ekteskapet og familien, familiers og barns rettigheter, ekteskapslovgivning, formasjon av legfolket for familiens beste og forberedelser til ekteskap.
Det har også ansvar for den pastorale tilnærming til spørsmålet om ansvarlig forplantning og forsvar for livet i alle dets stadier, fra forplantning til naturlig død. Dermed ligger kontroversielle temaer som abort, prevensjon, eutanasi, seksualundervisning, sterilisering og bioteknologi innenfor rådets arbeidsfelt.
Rådet har siden 1996 gitt ut tidsskriftet «Familia et Vita» («Familien og livet») fire ganger i året. I tillegg kommer en rekke enkeltpublikasjoner.
Norske Janne Haaland Matlary er rådgiver for rådet.
Galbmielva

Elvas løp

Elva har sitt utspring fra Stormfjellet, nord for Langvatnet i Sulitjelma. Elva renner i vestlig retning over mesteparten av sitt løp. Sør for Galmitind snur den mot sør og faller bratt ned mot Sjønstådalen. Den renner ut i Hellarmovatnet før den fortsetter ut i Langvasselva, som er betegnelse på den øvre delen av Sjønståelva.

Konsesjonssøknad

Det er i 2013 søkt konsesjon for utbygging av Galbmejohka kraftverk, som vil utnytte et fall på 497 meter. Inntaket er planlagt på 635 moh. Masser fra tunnelsprenging og -boring er planlagt deponert like ovenfor kraftstasjonen og i eksisterende steinbrudd ved Sjønstå. Installert effekt vil bli på ca. 5 MW. Etter planene vil årsproduksjon være på 18,3 GWh. Utbyggingen vil føre til redusert vannføring på en 1 400 meter lang strekning i Galbmielva. Det er planlagt å slippe en minstevannføring på 232 l/s i sommersesongen og 17 l/s i vintersesongen. I konsesjonssøknaden er tiltaket beskrevet som middels negativ konsekvens for reindrift, redusere verdien av elva som element i landskapet noe og ikke ha innvirkning på kulturminner.
.rw

Registrering

Registrering gjøres direkte på andre nivå. 
Selv om det ikke tilbys registrering på tredje nivå, så er imidlertid er noen av navnene som kunne blitt brukt for subdomener på andre nivå ved tredjenivå registrering (slik det er tilfelle med mange andre TLDer) reservert av registreringsenheten. Dette gjelder:
gov, net, edu, ac, com, co, int, mil og gouv.
Fylkesvei 6126

Fylkesveg 6126 går mellom Bergem og Vikavollen i Tingvoll kommune. Veien er 8,5 km lang.
Frem til 2019 hadde veien betegnelsen Fv301.
Julens vakreste

«Julens vakreste» er det sjette albumet til Hanne Krogh, og hennes mest solgte soloplate. Pr. 2017 har denne platen solgt nær en halv million eksemplarer.
Det ble det siste albumet som kom ut på Arne Bendiksens plateselskap, men har jevnt og trutt kommet i nye opplag hvert år, på forskjellige ulike plateselskaper. Hanne Krogh fullførte idéen fra albumet Nordens vakreste, og samlet denne gangen sine favoritter innen julesangene, og ga platen ut i desember 1984, og den ble altså en umiddelbar suksess. Senere har Hanne kommet med flere julealbum, men dette er hennes mest solgte. På platen finner man også sangen «Sonjas sang til julestjernen», fra filmen «Reisen til julestjernen» fra 1976, hvor Krogh hadde hovedrollen. Hun hadde tidligere spilt den inn på soundtracket fra filmen, men valgte å gi den ut på nytt igjen på dette albumet.
Sister Rosetta Tharpe

Historie

Sister Rosetta Tharpe begynte å opptre som barn, sammen med sin mor Katie Bell Nubin som selv var sanger, mandolinist, og predikant for Church of God in Christ. Fra sin bakgrunn i gospelmusikken beveget hun seg etter hvert over til andre scener, og ble slik den første i sin sjanger som tok det skrittet.

Ettermæle

Til tross for innflytelsen hun hadde i sin samtid, og på musikken som kom etter henne, er Sister Rosetta Tharpe et nesten glemt navn i våre dager. Etter sin død i 1973 lå hun i mange år i en umerket grav. Først i 2011 ble graven merket, etter en kronerulling initiert av filmskaperen Mike Csaky, som samme år slapp dokumentaren The Godmother of Rock & Roll: Sister Rosetta Tharpe.
I 2004 fikk hun også fornyet anerkjennelse, da artister som Bonnie Raitt, Joan Osborne, Janis Ian og flere kom sammen og utga et hyllestalbum.
I 2018 ble hun innvotert i Rock and Roll Hall of Fame i kategorien «Tidlig innflytelse» (Early influences).
Kristoffer Halvorsen

Karriere

Halvorsen fikk sitt store gjennombrudd i NM i landeveissykling 2016 i Bodø, der han vant NM-bronse bak Edvald Boasson Hagen og Alexander Kristoff, NM-gull i gateritt ved å spurtslå Krister Hagen, og NM-sølv i U23-temporittet syv sekunder bak Amund Grøndahl Jansen.
Ektepaktregisteret

Ektepaktregisteret er ett av de offentlige registrene i Brønnøysundregistrene i Brønnøysund. 
Det inneholder avtaler mellom ektefeller som regulerer formuesforhold på andre måter enn det som automatisk følger av lovverket. Ektefeller som for eksempel ønsker særeie, må opprette en ektepakt. Dersom det er nødvendig at kreditorer skal måtte respektere disposisjonen må ektepakten registrerers i eketpaktregistret.
En vanlig og unødvendig feil som gjøres er at en ektefelle overfører egne eiendeler til den annen ektefelles særeie for å unngå pågang eller risiko for pågang fra egne kreditorer. Dette er imidlertid ikke nødvendig å benytte særeieinstituttet for å oppnå vern mot egne kreditorer. Man kan i stedet gjøre en ektepakt hvor eiendelene overføres til den annen ektefellens eneeie. Eiendelene vil da fortsatt være felleseie (betyr ikke sameie), noe som medfører at eiendelene skal deles likt ved ekteskapets opphør. Ektepaktregistret er ikke et realregister og registrering alene der gir ikke rettsvern for realergistrerbare eiendeler. En ektepakt som overdrar fast eiendom eller annet realregistrert formuesgode fra den ene ektefellen til den andre, må dessuten registreres i vedkommende realregister, jf. ekteskapsloven § 55 annet ledd. F.eks. tinglyses fast eiendom i en.
Killer Joe

Om filmen

Filmen er regissert av William Friedkin, og manuset ble skrevet av Tracy Letts basert på Letts' eget teaterstykke med samme navn. Matthew McConaughey, Emile Hirsch, Juno Temple og Thomas Haden Church spiller hovedrollene.

Handling

Chris Smith (Emile Hirsch) sitter igjen med en stor gjeld til lokale kriminelle, og må finne på noe ekstraordinært for å holde både seg selv og familien i live. Han bestemmer seg for å ta livet av sin verdiløse mor, Adele, for å få forsikringspengene fra hennes død. Pengene vil gå til Chris' søster Dottie (Juno Temple), som han regner med vil dele pengene etter at moren er død. Derfor får han også faren Ansel (Thomas Haden Church), som for lengst har skilt seg fra Adele, med seg på konspirasjonen. De hanker inn en leiemorder som går under navnet Killer Joe (Matthew McConaughey), en politimann som gjør leiemord på si. Imidlertid vet ikke familien Smith hva de egentlig har skrevet under på når de engasjerer den manipulative Joe.
La oss feire livet

Melodi Grand Prix

Sangen var en av fire spesialinviterte låter til Melodi Grand Prix 1995. «La oss feire livet» deltok i semifinale 5, som ble holdt som en del av tv-programmet Æres den som æres bør lørdag 11. februar 1995. Der vant sangen en knapp seier over «Til en stjerne» og Elisabeth Ødegård Widmer. Sangen fikk 52 prosent av stemmene, mens «Til en stjerne» fikk 48 prosent.
Seieren gjorde at «La oss feire livet» gikk videre til finalen på NRK Marienlyst lørdag 1. april 1995. I finalen var sangen den sjette ut på scenen, og i avstemningen kom «La oss feire livet» på en andreplass med 327 poeng. Vinnersangen «Nocturne» fikk 404 poeng og vant senere Eurovision Song Contest i Dublin. 
Utdypende artikkel: Melodi Grand Prix 1995

Utgivelse

Sangen ble utgitt på singel samme år, og den var også en del av albumet Livslyst. «La oss feire livet» lå fem uker på Norsktoppen med en andreplass som beste notering.
Mapuche

Mapuche var den dominerende indianske urbefolkningsgruppen som levde midt og sør i Chile og sør i Argentina. Deres område avgrenset seg naturlig i nord ved Biobio-elven. På spansk omtales også gruppen som araukanere. I Chile er byen Temuco et kulturelt senter for mapuche-folket, hvor det blant annet undervises i språket deres.
Oligosmerus

Utseende

Middelsstore (ca. 20 millimeter), avlange, grønnlig metallisk fargede trebukker, gjerne med rødlige bein. Baklårene er ikke klubbeformede.

Levevis

Larvene utvikler seg i ved av løvtrær.

Utbredelse

Artene lever i Øst- og Sentral-Afrika.
Strukturerte spareprodukter

Strukturerte spareprodukter er en betegnelse på to eller flere finansielle instrumenter samlet sammen til et spareprodukt. Et annet navn på disse produktene er sammensatte spareprodukter. DnB NOR og Acta Kapitalforvaltning er blant de som har markedsført og solgt aggressivt fra rundt år 2000 og frem til de ble forbudt av Kredittilsynet i 2008. Ved 1. januar 2007 var det plassert om lag 48 milliarder i dette i norske finansinstitusjoner.
Bladet Dine Penger og Forbrukerombudet mente at markedsføringen av to av DnB NOR og Acta Kapitalforvaltnings sammensatte pro­duk­ter har vært ulovlig. I en avgjørelse i Bankklagenemda mot DNB Nor fikk kunden medhold i klage på kjøp av strukturerte produkter, en avgjørelse som talsmenn for Acta beskriver som «en dødsdom». Ifølge den kjente finansmannen Øystein Stray Spetalen måtte imidlertid bankene og Acta vite at strukturerte produkter var svindel.
Hawken (videospill)

Innhold

Hawken er et mech-basert førsteperson skytespill (FPS). Spillet er plassert på en dystopisk menneske-kolonisert planet industrialisert til randen av kollaps, hvor jakten på ressurser har blitt et slag om å overleve. Spilleren påtar seg rollen som mech-pilot, utstyrt med et med kanonlignende våpen. Ulikt mange andre FPS-spill vil ikke våpnene gå tom for ammunisjon, men vil heller bli overopphetet. Overoppheting av våpnene vil stenge alle våpnene til mechen og vil være slått av i noen sekunder. Alle «mechene» er utstyrt med 3 primær-våpen som man kan bytte om og 1 fast sekundær-våpen. I kamp kan spilleren «booste» seg fremover, «side dash» for å dukke unna forskjellige innkommende missiler og snu seg 180° for enkel retrett. Disse bevegelsesmulighetene er i spillet for å gjøre opp for hastigheten av vanlig gange. For å utføre disse forskjellige bevegelsene brukes «fuel» som sakte regenereres etter bruk.

Spillmoduser

Fem spillmoduser er i spillet etter at spillet ble lansert på Steam. Disse modusene er Team Deathmatch (TDM), Deathmatch, (DM), Missile Assault (MA), Siege og Co-oprative Bot Destruction (Co-op). TDM og Co-op har sine egne offline-versoner.
X-Men

Tolkning

X-Men har ofte blitt tolket som en sosialpolitisk kommentar hvor mutantene er metaforer for religiøse og etniske minoriteter som føler seg undertrykt. Professor X har i den sammenhengen blitt sammenlignet med afroamerikanske borgerrettighetsforkjempere som Martin Luther King jr. og Magneto med den mer militante Malcolm X.

Personer

Her følger en ukomplett liste over sentrale personer i X-Men tegneseriene. Merk at informasjonen er basert på tegneseriene, ikke på filmene som har en alternativ handling.
Urbos

Urbos TT

Urbos TT er bygd som et hybridkjøretøy med komponenter hentet fra både bybane og jernbane, dermed tillatt bruk av kombidrift på traseer for både bybane og jernbane.

Urbos LRV

Tredelte leddsporvogn med tre boggier som LRV-variant av Urbos for det nordamerikanske markedet, tilpasset de amerikanske betingelser for trikkedrift. Den amerikanske forkortelsen LRV står for Light Rail Vehicle, som på norsk betyr bybane.
Et bybaneselskap under navnet METRORail startet i den teksanske byen Houston i januar 2004, og har siden utgjort en meget viktig del av storbyens kollektivtrafikken med årlige vekst og utvidering av sitt spornettverk. METRORail hadde siden 2004 en trikkeflåte på 18 sporvogner, senere utvidet med 19 andre sporvogner fra den samme produsenten Siemens i 2011.
Men da trikkeflåten skulle forstørres for å åpne nye bybaneruter, ble CAFs amerikanske datterselskap utpekt som vinneren for en stor kontrakt om 105 sporvogner i mai 2010. Denne ordren ble kansellert på juridisk grunnlag pga. «Buy America Act»-loven fra 1933. Men METRORail gav ikke seg, og klarte å sende inn en ordre på 39 Urbos LRV sporvogner i september 2011 etter å ha fått den føderale FTA (Federal Transit Administration)s tillatelse. LRV-sporvognene bygges i Elmira, New York og de første leveransene fant sted i januar 2015.
Urbos-sporvognene har fått litreringen H3 som den tredje serie som så langt er levert til Houston siden åpningen av bybanen.
Knut M. Hansson

Tidlig liv

Hansson ble født i Egypt, der faren Michael Hansson var dommer. Da faren tok over som president for Det internasjonale Nansenkontoret, flyttet familien videre til Genève. Først da faren ble sorenskriver i Nedenes i 1931, kom Knut M. Hansson til Norge.

Karriere

Etter studier i Norge og utlandet begynte Hansson i 1940 som elev ved Det Nye Teater. Under andre verdenskrig tok han del i motstandskampen, og deltok blant annet i Gudbrandsdalen under med den tyske invasjonen. Han sa opp jobben ved teatret i 1941, og i september samme år ble han arrestert i Trondheim. Han ble dømt til døden, og satt internert på Møllergata 19 og Grini før han ble sendt til Sachsenhausen.
Høsten 1945 var han tilbake på scenen, denne gang ved det nyåpnede Studioteatret.
Hans avskjedsforestilling fant sted ved Oslo Nye Teater i 1990.

Samfunnsengasjement

Hansson var svært samfunnsengasjert og opptatt av en rekke ulike saker. I en lang rekke kommentarer, innlegg, artikler og kronikker engasjerte han seg for blant annet Israels sak og vietnamesiske båtflyktningers skjebne. Knut M. Hansson utgav sine erindringer fra krigen i Kurér og fange (1992). I Ilden og lyset (1988) skrev han ned den norske jøden Herman Kahans memoarer.

Familie

Knut M. Hansson var sønn av Michael Hansson (1875–1944) og Emilie «Minnie» Christensen (1883–1981), og bror til diplomaten Arthur Mørch Hansson (1910–1969) og skipsrederen Michael Sigfried Mørch Hansson (1912–1988). Begge var motstandsfolk under den andre verdenskrig. I sitt andre ekteskap ble Knut far til miljøverner og stortingspolitiker Rasmus Johan Michael Hansson (født 1954).
Blanche Majors Forsoningspris

Blanche Majors Forsoningspris tildeles personer eller organisasjoner som på ulike plan engasjerer seg i forsoning og forsoningsprosesser. Den er oppkalt etter Blanche Major (født 1925 i Ungarn – død 2014 i Norge) og kom i stand ved initiativ fra Helga Arntzen, grunnleggeren av Aktive Fredsreiser. Prisen deles ut hvert år, og går til personer eller institusjoner som har utmerket seg i arbeidet med å forsone parter som er, eller har vært, i konflikt. Prisen skal være med på å peke på viktigheten av forsoningsarbeidet som et ledd i fredsskapende arbeid.

Bakgrunn

I juli 1944 ble Blanche Major sendt fra ghettoen i Pecs i Ungarn til Auschwitz-Birkenau sammen med 32 slektninger. 31 av dem ble sendt rett i gasskammeret, bare Blanche og søsteren overlevde. Hun har uttalt: «Vi kan ikke gjøre noe med fortiden. Men jeg er overbevist om at vi kan gjøre noe med fremtiden.» Major og mannen bodde i flyktningleir i Bad Windesheim i Tyskland og kom som kvoteflyktninger til Norge i 1947.
Daglig leder Helga Arntzen i Aktive Fredsreiser, ble imponert over Majors holdninger da hun møtte henne, og mener ettertiden har mye å lære av henne. Hun legger vekt på at vi aldri må glemme, men at vi må tilgi og gå videre sammen. Arntzen opprettet Blanche Majors forsoningspris i 2003 for å sette fokus på forsoning som element i fredsarbeid.
Pingchuan

Pingchuan (kinesisk: 平川区, pinyin: Píngchuān Qū ) er et bydistrikt i byprefekturet Baiyin i den kinesiske provinsen Gansu. Det har et areal på 2 106 km² og teller ca. 200 000 innbyggere (2004).
Bose-Einstein-kondensasjon

Teori

Bosoner er partikler med heltallig spinn og de karakteriseres ved at et vilkårlig antall partikler tillates å okkupere en hvilken som helst mikroskopisk tilstand. Ved termodynamisk likevekt, når det ikke finnes noe Bose-kondensat, er antallet partikler i hver tilstand gitt ved Bose-distribusjonsfunksjonen,som avhenger av temperatur og kjemisk potensial. Etter faseovergangen bryter dette bildet delvis sammen og et makroskopisk antall partikler finnes i den mikroskopiske grunntilstanden til systemet (Resten beskrives fortsatt av Bose-distribusjonensfunksjonen). Med makroskopisk menes at hvis N er totalt antall partikler og N₀ er antall partikler i kondensatet er N₀/N ulik null når N går mot uendelig. Denne faseovergangen skjer ved en gitt temperatur, som kalles kritisk temperatur eller kritisk punkt. Den kritiske temperaturen er lav men endelig, dvs. høyere enn 0 K.
Sikringskost

Sikringskost er mat som er spesielt rik på proteiner, vitaminer og mineraler, og ment å sikre mot mangelsykdommer. Man bør i tillegg få i seg tilleggskost for å dekke kroppens totale energibehov.
Grunnkretser i Brønnøy kommune

Grunnkretser i Brønnøy kommune er delområder og grunnkretser som seksjonerer Brønnøy kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.